8. โครงสร้างเงินทุน

8.1 หลักทรัพย์ของบริษัทฯ

  (ก) บริษัทฯ มีทุนจดทะเบียน ณ วันที่ 30 กันยายน 2546 หุ้นสามัญ 1,700 ล้านหุ้น
  มูลค่าที่ตราไว้หุ้นละ 10 บาท เป็นมูลค่า 17,000 ล้านบาท
  ทุนที่ออกและเรียกชำระแล้วจำนวนเงิน 14,000 ล้านบาท แบ่งเป็นหุ้นสามัญ 1,400 ล้านหุ้น
  มูลค่าหุ้นละ 10 บาท

(ข) ความสัมพันธ์กับรัฐบาล

  ปัจจุบัน รัฐบาลถือหุ้นในบริษัทฯ ร้อยละ 92.85 ซึ่งทำให้บริษัทฯ
  มีฐานะเป็นรัฐวิสาหกิจอันจะมีผลต่อบริษัทฯ ในการทำธุรกรรมบางประเภทเช่น

  1) บริษัทฯ ต้องได้รับความเห็นชอบจากคณะรัฐมนตรี ในการดำเนินการลงทุนขนาดใหญ่

  2) บริษัทฯ ต้องได้รับความเห็นชอบจาก กระทรวงการคลัง
  ในการจัดหาเงินกู้ทั้งในสกุลบาทและสกุลเงินตราต่างประเทศ
  และการจัดหาเงินทุนในการจัดหาเครื่องบิน

  3) สำนักงานการตรวจเงินแผ่นดินจะต้องเป็นผู้ตรวจสอบงบการเงินของบริษัทฯ

(ค) พันธะผูกพันในการออกหุ้นในอนาคต

บริษัทฯ มีพันธะผูกพันตามมติที่ประชุมวิสามัญผู้ถือหุ้น ครั้งที่ 1/2545 เมื่อวันที่ 30 สิงหาคม 2545
อนุมัติการเสนอขายหุ้นสามัญเพิ่มทุนจำนวน 285 ล้านหุ้น ให้แก่ประชาชนทั่วไป
และเสนอขายหุ้นสามัญเพิ่มทุนและ/หรือใบสำคัญแสดงสิทธิที่จะซื้อหุ้นสามัญแก่พนักงานภายใต้โครงการจัดสรรหลักทรัพย์ให้แก่พนักงานบริษัท
การบินไทย จำกัด (มหาชน) เป็นจำนวนรวม 15 ล้านหุ้น ในราคาเสนอขายหรือราคาใช้สิทธิ
ซื้อหุ้นตามใบสำคัญแสดงสิทธิฯ หุ้นละ 15 บาท

ภายหลังจากการเสนอขายหุ้นสามัญเพิ่มทุนแก่ประชาชนทั่วไป หากหุ้นทั้งหมดได้รับการจองซื้อ บริษัทฯ
จะมีทุนชำระแล้วเพิ่มเป็น 16,850 ล้านบาท

ภายหลังการเสนอขายหุ้นสามัญเพิ่มทุน และ/หรือใบสำคัญแสดงสิทธิที่จะซื้อหุ้นแก่พนักงานของบริษัทฯ
หากหุ้นทั้งหมดได้รับการจองซื้อ
และ/หรือพนักงานใช้สิทธิซื้อหุ้นทั้งหมดตามใบสำคัญแสดงสิทธิที่จะซื้อหุ้น บริษัทฯ
จะมีทุนชำระแล้วเพิ่มเป็น 17,000 ล้านบาท

2.  ผู้ถือหุ้น

  มติที่ประชุมผู้ถือหุ้นของบริษัท ในการเสนอขายหุ้นที่ออกใหม่

  ที่ประชุมวิสามัญผู้ถือหุ้น ครั้งที่ 1/2543 เมื่อวันที่ 25 ตุลาคม 2543 ของบริษัทฯ
  มีมติอนุมัติให้ลดทุนจดทะเบียนของบริษัทฯ จาก 16,000 ล้านบาท เป็น 14,000 ล้านบาท
  และเพิ่มทุนจดทะเบียนจาก 14,000 ล้านบาท เป็น 17,000 ล้านบาท
  โดยการออกหุ้นสามัญเพิ่มทุนจำนวน 300 ล้านหุ้น มูลค่าที่ตราไว้หุ้นละ 10 บาท เป็นเงินจำนวน
  3,000 ล้านบาท และอนุมัติให้จัดสรรหุ้นเพิ่มทุนดังกล่าว ดังนี้

  หุ้นจำนวน 127,500,000 หุ้น (หนึ่งร้อยยี่สิบเจ็ดล้านห้าแสนหุ้น)
  ให้เสนอขายให้แก่พันธมิตรธุรกิจ (Strategic Partner)
  ซึ่งถือเป็นการเสนอขายต่อผู้ลงทุนโดยเฉพาะเจาะจงจำนวนไม่เกิน 35 ราย
  และ/หรือผู้ลงทุนประเภทสถาบันหรือที่มีลักษณะเฉพาะ 17 ประเภท
  ตามประกาศคณะกรรมการกำกับหลักทรัพย์และตลาดหลักทรัพย์ที่ กจ. 12/2543
  เรื่องการขออนุญาตและการอนุญาตให้เสนอขายหุ้นที่ออกใหม่ลงวันที่ 22 มีนาคม 2543
  หรือที่จะแก้ไขเพิ่มเติม ซึ่งอาจจะออกเสนอขายครั้งเดียวเต็มจำนวน หรือเสนอขายเป็นคราวๆ
  ไปก็ได้ แต่ทั้งนี้ ในการเสนอขายหุ้นดังกล่าวในแต่ละครั้งเมื่อรวมกับหุ้นของบริษัทฯ
  ที่กระทรวงการคลังถืออยู่และนำออกเสนอขายให้แก่พันธมิตรธุรกิจดังกล่าวจะต้องไม่เกินจำนวนร้อยละ
  10 ของทุนชำระแล้วของบริษัทฯ หลังจากการเสนอขายหุ้นในครั้งนั้น ทั้งนี้
  ให้มอบอำนาจให้คณะกรรมการและ/หรือบุคคลที่คณะกรรมการมอบหมายเป็นผู้มีอำนาจในการกำหนดเงื่อนไขและรายละเอียดอื่นๆ
  ที่จำเป็น และที่เกี่ยวเนื่องกับการออกและเสนอขายหุ้นดังกล่าว เช่น กำหนดเวลา
  ราคาเสนอขาย วิธีการจัดสรร รายละเอียดการเสนอขาย
  การแต่งตั้งผู้จัดจำหน่ายหรือผู้รับประกันการจำหน่าย การเปิดบัญชีเพื่อรับเงินค่าหุ้น ฯลฯ
  รวมทั้งให้มีอำนาจในการดำเนินการใดๆ
  ที่จำเป็นและเกี่ยวเนื่องกับการเสนอขายหุ้นดังกล่าวได้ทุกประการ
  ในกรณีที่มีหุ้นสามัญเหลือจากการเสนอขายให้แก่พันธมิตรธุรกิจ ให้คณะกรรมการและ/หรือ
  บุคคลที่คณะกรรมการมอบหมายมีอำนาจในการนำหุ้นที่เหลือนั้นมาเสนอขายให้แก่ประชาชนทั่วไปได้

  หุ้นจำนวน 157,500,000 หุ้น (หนึ่งร้อยห้าสิบเจ็ดล้านห้าแสนหุ้น)
  ให้เสนอขายให้แก่ประชาชนทั่วไป (Public Offering)
  ซึ่งอาจจะออกเสนอขายครั้งเดียวเต็มจำนวนหรือเสนอขายเป็นคราวๆ ไป ก็ได้ ทั้งนี้
  ให้มอบอำนาจให้คณะกรรมการและ/หรือบุคคลที่คณะกรรมการมอบหมายเป็นผู้มีอำนาจในการกำหนดเงื่อนไขและรายละเอียดอื่นๆ
  ที่จำเป็น และที่เกี่ยวเนื่องกับการออกและเสนอขายหุ้นดังกล่าว เช่น กำหนดเวลา
  ราคาเสนอขาย วิธีการจัดสรร รายละเอียดการเสนอขาย
  การแต่งตั้งผู้จัดจำหน่ายหรือผู้รับประกันการจำหน่าย การเปิดบัญชีเพื่อรับเงินค่าหุ้น ฯลฯ
  รวมทั้งให้มีอำนาจในการดำเนินการใดๆ
  ที่จำเป็นและเกี่ยวเนื่องกับการเสนอขายหุ้นดังกล่าวได้ทุกประการ

  ให้จัดสรรหุ้นสามัญจำนวน 15,000,000 (สิบห้าล้านหุ้น)
  ให้พนักงานภายใต้โครงการจัดสรรหลักทรัพย์ให้แก่พนักงานบริษัท การบินไทย จำกัด (มหาชน)
  (“โครงการ ESOP”)
  โดยให้เสนอขายต่อพนักงานในกรณีที่พนักงานเลือกที่จะใช้สิทธิจองซื้อหุ้นตามโครงการ ESOP
  และ/หรือเพื่อสำรองไว้สำหรับการใช้สิทธิของผู้ถือใบสำคัญแสดงสิทธิที่จะซื้อหุ้นสามัญของบริษัทฯ
  ในกรณีที่พนักงานเลือกที่จะรับใบสำคัญแสดงสิทธิที่จะซื้อหุ้นสามัญตามโครงการ ESOP
  แทนการจองซื้อหุ้น และในกรณีที่มีหุ้นเหลือจากการใช้สิทธิของพนักงานภายใต้โครงการ ESOP
  ให้คณะกรรมการเสนอต่อที่ประชุมผู้ถือหุ้นเพื่อพิจารณาจัดสรรหรือดำเนินการประการอื่นต่อไป

  รายชื่อกลุ่มผู้ถือหุ้นที่ถือหุ้นสูงสุด 10 รายแรก พร้อมทั้งจำนวนหุ้นที่ถือ และสัดส่วนการถือหุ้นล่าสุด
  ณ วันที่ 30 กันยายน 2546 มีดังนี้

  --------------------------------------------- --------------- --------------
                                                จำนวนหุ้น         สัดส่วนการถือหุ้น
                                                                (ร้อยละ)

  1. กระทรวงการคลัง                              1,112,495,926   79.46

  2. ธนาคารออมสิน                                187,500,000     13.39

  3. Thailand Securities Depository Company     52,084,420      3.72
  Limited for Depositors                                        

  4. บริษัท ศูนย์รับฝากหลักทรัพย์ (ประเทศไทย) จำกัด      22,658,516      1.62
  เพื่อผู้ฝาก                                                       

  5. กองทัพเรือ                                   326,000         0.02

  6. นายพิสิฐ พฤกษ์ไพบูลย์                           78,500          0.01

  7. คุณหญิงศรีศิริ กฤษณจันทร์                         50,000          0.00

  8. นายบรรจบ วงษ์วิบูลย์สิน                         40,400          0.00

  9. นางสาวบัวทิพย์ ภิญโญ                           40,000          0.00

  10. นายวิสัย สุทธานนท์                            34,700          0.00

  รวม                                           1,375,308,462   98.24
  --------------------------------------------- --------------- --------------

3.  นโยบายการจ่ายเงินปันผล

บริษัทฯ มีนโยบายการจ่ายเงินปันผลให้แก่ผู้ถือหุ้นในอัตราไม่ต่ำกว่าร้อยละ 25
ของกำไรสุทธิก่อนผลกำไรหรือขาดทุนจากอัตราแลกเปลี่ยนเงินตราต่างประเทศ ทั้งนี้
ขึ้นอยู่กับแผนการลงทุน ความจำเป็นและความเหมาะสมอื่นๆ ในอนาคต

บริษัทย่อย ได้แก่ บริษัท ไทยอินฟอร์เมชั่น โซลูชั่นส์ จำกัด และ บริษัท ไทย-อะมาดิอุส
เซาท์อีสต์เอเชีย จำกัด ไม่มีนโยบายจ่ายเงินปันผลให้แก่ผู้ถือหุ้น
นอกจากโดยมติของที่ประชุมผู้ถือหุ้นตามคำเสนอของคณะกรรมการเมื่อ
ปรากฎแก่คณะกรรมการว่าบริษัทมีกำไรพอสมควรที่จะจ่ายและไม่มีผลขาดทุน